《新葺茆堂》
唐代·徐夤

剪竹诛茆就水滨，静中还得保天真。只闻神鬼害盈满，

不见古天争贱贫。树影便为廊庑屋，草香权当绮罗茵。

阶前一片泓澄水，借与汀禽活紫鳞。

耨水耕山息故林，壮图嘉话负前心。素丝鬓上分愁色，

络纬床头和苦吟。笔研不才当付火，方书多诳罢烧金。

同年二十八君子，游楚游秦断好音。

作者简介：徐夤：字昭梦，福建莆田人。登乾宁进士第，授秘书省正字。依王审知，礼待简略，遂拂衣去，归隐延寿溪（现留于绶溪公园，系莆田二十四景之一）。著有《探龙》、《钓矶》二集，诗二百六十五首。